इस तरह मैं देख पाता हूँ कि ‘इलेक्ट्रॉनिकी आपके लिए’ ने इन अठ्ठाइस वर्षों में कई पड़ाव तय किए। जो नई तकनीक आयीं, उन्हें ग्रहण करते हुए नए-नए स्वरूप में अंक प्रकाषित किए। प्रारंभ में डॉ.अनुराग सीठा, संतोष शुक्ला ने संपादन में मदद की, वहीं बाद के वर्षों में पुष्पा असिवाल, पूर्णिमा दुबे, अम्बरीष सोनी, जयश्री दुबे, कमलेश शर्मा, मुकेश सेन और मोहर सिंह ने इसका अधिकतर भार उठाया। वर्तमान में विनीता चौबे, वंदना श्रीवास्तव, रवीन्द्र जैन, मोहन सगोरिया, मनीष श्रीवास्तव, सोनाली शुक्ला, अमित सोनी पत्रिका के संपादकीय सुयश को उत्कर्ष प्रदान कर रहे हैं।